Ado surang tahanan lapeh dari pinjaro.
Romannyo tinggi gadang cando pandeka rambuiknyo tagak-tagak, tatapan matonyo cando alang, ado gigi basi tasalek dibaliak bibianyo.
Malam alah laruik, inyo bakuliliang mancari tampek maandok.
Dicaliaknyo ado pintu rumah nan tabukak, masuaklah nyo kasinan.
Tanyato itu rumah si Badu nan sadang duduak bamesraan jo bininyo.
Ondeh, takajuik bana si Badu, mukonyo pucek, bibianyo manggaretek, takuik sabana takuik.
Indak lamo sudah tu, si tahanan ko langsuang mangabek Badu jo bininyo nan pucek pasi.
Si Romlah dikabeknyo diateh kasua. Si Badu dikabeknyo dilantai, ikuahnyo kateh, kapalo kabawah.
Tibo-tibo si tahanan ko mandakek ka si Romlah, si Badu indak bisa mandanga suaro dari si tahanan ko.
Dicaliaknyo si tahanan mancium lihia bininyo sudah tu pai nyo ka kamar mandi.
Wakatu si tahanan masuak kamar mandi, langsuang si Badu mangecek ka bininyo.
”Adiak sayang, uda caliak urang iko alah lamo indak manyantuah padusi. Uda tau dari caronyo mancium lihia adiak. Uda ikhlas kalau adiak tapaso malayani nyo. Nan pantiang bana awak baduo bisa salamaik, bia inyo capek pai dari siko. Basaba lah adiak”.
“Ondeh da, tarimo kasih kalau uda bisa bapikia baitu. Uda batua, inyo alah lamo indak manyantuah padusi. Tapi da, sabananyo inyo ko indak mancium lihia ambo do. Inyo cuma babisiak ka talingo ambo . . .” kecek si Romlah.
“Babisiak ...? Apo kato paja tu ? ” si Badu jadi panasaran.
”Kecek nyo, Uda ko elok dan seksi bana. Inyo batanyo dima ambo simpan hand & body lotion, ambo tunjuakkan tampeknyo dikamar mandi. Adiak iklas kalau uda tapaso malayani nyo. Nan pantiang bana awak baduo bisa salamaik, bia nyo capek pai. Basaba lah Uda . . .”
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn